
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εφαρμογή κυκλοφοριακών ρυθμίσεων - μελέ¬ 
της εργοταξιακής σήμανσης του έργου «Απο¬ 
καταστάσεις τομών οδοστρωμάτων ύδρευσης - 
αποχέτευσης 2018», σύμφωνα με την αριθμ. 
345/2018 απόφαση του Δημοτικού Συμβουλίου 
Αλεξανδρούπολης. 

2 Εφαρμογή εργοταξιακής σήμανσης και προσω¬ 
ρινών κυκλοφοριακών ρυθμίσεων που αφορά 
παρεμβάσεις στο επαρχιακό οδικό δίκτυο της 
νοτίου νήσου Σαμοθράκης του έργου: «ΕΠΕΙΓΟΥ¬ 
ΣΕΣ ΠΑΡΕΜΒΑΣΕΙΣ ΓΙΑ ΤΗΝ ΑΠΟΚΑΤΑΣΤΑΣΗ ΤΗΣ 
ΒΑΤΟΤΗΤΑΣ ΤΟΥ ΝΟΤΙΟΥ ΟΔΙΚΟΥ ΔΙΚΤΥΟΥ ΤΗΣ 
ΝΗΣΟΥ ΣΑΜΟΘΡΑΚΗΣ», σύμφωνα την 14/2019 
απόφαση του Περιφερειακού Συμβουλίου Α.Μ.Θ. 


ΑΠΟΦΑΣΕΙΣ 

Αριθμ. 2861 _ (1) 

Εφαρμογή κυκλοφοριακών ρυθμίσεων - μελέ¬ 
της εργοταξιακής σήμανσης του έργου «Απο¬ 
καταστάσεις τομών οδοστρωμάτων ύδρευσης - 
αποχέτευσης 2018», σύμφωνα με την αριθμ. 
345/2018 απόφαση του Δημοτικού Συμβουλίου 
Αλεξανδρούπολης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Το ν. 2503/1997 (ΦΕΚ Α' 107/1997) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα το 
αρθρ. 186, παράγ. ΣΤ, εδάφιο 18. 

3. Το π.δ. 142/2010 (ΦΕΚ 235/Α727-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 


4. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015 και ΦΕΚ 21 /Α721 -2-2016) «Εκδημοκρα¬ 
τισμός της Διοίκησης-καταπολέμηση Γραφειοκρατίας και 
Ηλεκτρονική Διακυβέρνηση. Αποκατάσταση αδικιών και 
άλλες διατάξεις» περί Συντονιστή της Αποκεντρωμένης 
Διοίκησης. 

5. Τη με αριθμ. 14138 (ΦΕΚ 250/τ.Υ.Ο.Δ.Δ./26-5-2017 - 
ΑΔΑ: ΩΩ09465ΧΘ7-ΗΜΞ) απόφαση του Υπουργού 
Εσωτερικών «Διορισμός του Ιωάννη Σάββα του Κων¬ 
σταντίνου ως συντονιστή Αποκεντρωμένης Διοίκησης 
Μακεδονίας-Θράκης». 

6. Τη με αριθμ. 35748/30-05-2017 (ΦΕΚ 35748/ 
30-5-2017) απόφαση του Συντονιστή της Α.Δ.Μ.Θ. «Ανά¬ 
θεση άσκησης αρμοδιοτήτων σε οργανικές σε οργανικές 
μονάδες της Αποκεντρωμένης Διοίκησης Μακεδονίας- 
Θράκης και παροχή και παροχή εξουσιοδότησης υπο¬ 
γραφής πράξεων και εγγράφων "Με εντολή Συντονιστή" 
στους προϊσταμένους των οργανικών μονάδων της Απο¬ 
κεντρωμένης Διοίκησης Μακεδονίας-Θράκης». 

7. Την αριθμ. 54218/11-07-2013 απόφαση Γενικού 
Γραμματέα Αποκεντρωμένης Διοίκησης Μακεδονίας- 
Θράκης με θέμα «Άσκηση αρμοδιότητας έγκρισης απο¬ 
φάσεων Ο.Τ.Α. α’ και β' βαθμού περί κυκλοφοριακών 
ρυθμίσεων» (ΑΔΑ: ΒΛ4ΙΡ1Υ-ΠΔΙ). 

8. Το ν. 2696/1999 «Κύρωση του Κώδικα Οδικής Κυ¬ 
κλοφορίας» όπως τροποποιήθηκε με το άρθρο 11 του 
ν. 3082/2001, το άρθρο 46 του ν. 3542/2007 «Τροπο¬ 
ποιήσεις διατάξεων του Κ.Ο.Κ.» και το άρθρο 48 του 
ν. 4313/2014. 

9. Το αριθμ. 15109/13-5-2013 έγγραφο Δ/νσης Οργά¬ 
νωσης και Λειτουργίας ΟΤΑ του Υπουργείου Εσωτερικών 
με θέμα «Εγκρίσεις αποφάσεων συλλογικών οργάνων 
ΟΤΑ που αφορούν μέτρα ρύθμισης οδικής κυκλοφορίας 
από τους Γενικούς Γραμματείς Αποκεντρωμένων Διοι¬ 
κήσεων». 

10. Την με αριθμ. ΔΟΥ 220/15-1 -2015 εγκύκλιο της Γε¬ 
νικής Γραμματείας Υποδομών του Υπ. ΥΠΟΜΕΔΙ «Μέτρα 
ρύθμισηςτης κυκλοφορίας για την εκτέλεση έργων στο 
οδικό δίκτυο της χώρας-Εφαρμογή των διατάξεων του 
άρθρου 52 του ν. 2696/1999 (Κ.Ο.Κ.)...». 

11. Την Τεχνική Προδιαγραφή Σήμανσης, εκτελούμε- 
νων έργων σε οδούς εντός και εκτός κατοικημένων πε¬ 
ριοχών, όπως εγκρίθηκε με την ΔΙΠΑΔ/οκ/502/1 -7-2003 

απόφαση Υφυπουργού ΠΕΧ.ΧΩ.Δ.Ε. και την αρ. απόφ. 
ΔΜΕΟ/Ο/613/2011 «Έγκριση 1 (Οδηγιών Μελετών Οδι¬ 
κών έργων Κατακόρυφης Σήμανσης Αυτοκινητοδρόμων 
(ΟΜΟΕ-ΚΣΑ), 2) Προδιαγραφών και Οδηγιών Σήμαν¬ 
σης Εκτελούμενων Έργων (ΟΜΟΕ-ΣΕΕΟ)» (ΦΕΚ 905/Β7 
20-5-2011) της Γενικής Γραμματείας Δημοσίων Έργων. 

12. Το ν. 3463/2006 (ΦΕΚ 114/Α78-6-2006) «Κώδικας 
Δήμων και Κοινοτήτων...». 

13. Τη με αριθμ. 6952/14-02-2011 απόφαση Υπουργού 
ΠΕΚΑ (ΦΕΚ 420/Β /16-03-2011 «Υποχρεώσεις και μέτρα 
για την ασφαλή διέλευση των πεζών κατά την εκτέλεση 
εργασιών σε κοινόχρηστους χώρους πόλεων και οικι¬ 
σμών που προορίζονται για την κυκλοφορία πεζών». 

14. Το με αριθμ. 14173/17-07-2018 έγγραφο της 
Α.Δ.Μ.-Θ./Τμ. Διοικητικού-Οικονομικού Ν. Έβρου περί 
ελέγχου νομιμότητας της αριθμ. 345/2018 απόφασης 
του Δημοτικού Συμβουλίου Αλεξ/πολης σύμφωνα με 
το οποίο η αριθμ. 345/2018 απόφαση του Δημοτικού 
Συμβουλίου Αλεξ/πολης κρίθηκε νόμιμη (απΔΙ.ΠΕ.ΧΩ.Σ. 
2861/19-07-2018). 

15. Την 345/2018 απόφαση του Δημοτικού Συμβουλί¬ 
ου Αλεξανδρούπολη (ΑΔΑ: 6ΗΡΕΩΨΟ-ΜΥΒ) 

16. Το με αριθμ. 3177/19-07-2018 έγγραφο της ΔΕΥΑ 
του Δήμου Αλεξανδρούπολης με το οποίο διαβιβάστηκε 
η μελέτη εργοταξιακής σήμανσης του έργου: «Αποκατα¬ 
στάσεις τομών οδοστρωμάτων ύδρευσης - αποχέτευ¬ 
σης 2018» όπως θεωρήθηκε από τη ΔΕΥΑ του Δήμου 
Αλεξανδρούπολης, (απ ΔΙ.ΠΕ.ΧΩ.Σ. 2910/23-07-2018). 

17. Το γεγονός ότι δεν προκαλείται, με την παρούσα, 
δαπάνη στον κρατικό προϋπολογισμό, αποφασίζουμε: 

την εφαρμογή κυκλοφοριακών ρυθμίσεων - μελέτης 
εργοταξιακής σήμανσης του έργου «Αποκαταστάσεις 
τομών οδοστρωμάτων ύδρευσης - αποχέτευσης 2018», 
σύμφωνα με την αριθμ. 345/2018 απόφαση του Δημο¬ 
τικού Συμβουλίου Αλεξανδρούπολης και τη μελέτη ερ- 
γοταξιακής σήμανσης του έργου όπως θεωρήθηκε από 
τη ΔΕΥΑ του Δήμου Αλεξανδρούπολης. 

Συγκεκριμένα στα πλαίσια της παρούσας μελέτης 
προβλέπεται να γίνει αποκατάσταση των τομών των 
οδοστρωμάτων της ευρύτερης περιοχής του Καλλικρα- 
τικού Δήμου Αλεξανδρούπολης, σε τμήματα του δικτύου 
Ύδρευσης -Αποχέτευσης. Στόχος είναι η ανακαίνιση - επι¬ 
σκευή των ασφαλτικών τομών των φρεατίων εσχαρών, 
δικτύων αγωγών και λοιπών ειδικών τεμαχίων της ΔΕΥΑΑ. 
Σκοπός του έργου είναι η αποκατάσταση των τομών που 
έγιναν από τη ΔΕΥΑΑ για να αντιμετωπιστούν βλάβες 
των δικτύων ύδρευσης και αποχέτευσης, βλάβες και συ¬ 
ντηρήσεις των εξαρτημάτων αυτών (κλειδιά, φρεάτια 
κ.λ.π.) της ΔΕΥΑΑ στα οδοστρώματα. Επίσης θα αντιμε¬ 
τωπιστούν οι αποκαταστάσεις των νέων τομών παροχών 
ύδρευσης - αποχέτευσης του έτους 2018. Η εργοταξιακή 
σήμανση θα εφαρμοστεί με σκοπό τον σαφή ορισμό της 
ζώνης έργων, τη διασφάλιση της ομαλής ροής των διερ- 
χόμενων οχημάτων και της απρόσκοπτης εκτέλεσης των 
εργασιών. Κατά τη διάρκεια της εκτέλεσης των εργασιών 
προβλέπεται πλήρης ή μερικώς οδικός αποκλεισμός των 
προαναφερόμενων τμημάτων και απομάκρυνση των 
σταθμευμένων οχημάτων. Δεν θα αποκλειστούν πεζο¬ 
δρόμια, δηλαδή θα είναι δυνατή η πρόσβαση πεζών σε 
όλες τις παρόδιες εισόδου ή καταστημάτων. 


1. Περιγραφή σήμανσης - ασφάλισης 

Για την ομαλή και ασφαλή επίτευξη της προσωρινής 
εκτροπής κυκλοφορίας απαιτείται η τοποθέτηση της 
κατάλληλης οριζόντιας και κατακόρυφης σήμανσης, η 
οποία θα αποτελείται από πινακίδες και κινητές μεταλλι¬ 
κές ή πλαστικές μπαριέρες (στηθαία) ασφαλείας. Η ζώνη 
των έργων θα ασφαλιστεί από πρόσβαση οχημάτων και 
πεζών με τους ακόλουθους τρόπους: 

Α. Η ζώνη έργων περιφράσσεται ώστε να αποτρέπεται 
η πρόσβαση σε πεζούς, ενώ στα τμήματά της που έρχο¬ 
νται σε επαφή με την κυκλοφορία τοποθετούνται κινητές 
μεταλλικές ή πλαστικές μπαριέρες (στηθαία) στην αρχή 
και το τέλος της περιοχής που θα γίνονται οι εργασίες.Τα 
στηθαία ασφαλείας θα είναι σταθερά τοποθετημένα και 
δεν απαιτείται έλεγχος έναντι πρόσκρουσης στα στηθαία 
αυτά λόγω της μικρής ταχύτητας στην περιοχή. 

Β. Προκειμένου να ελέγχεται η πρόσβαση του εργο¬ 
ταξίου από πεζούς (κυρίως εργατών του εργοταξίου) 
όταν χρειάζεται η πλευρά του εργοταξίου προς την οδική 
κυκλοφορία θα πρέπει να περιφράσσεται με πλαστικό 
πλέγμα (π.χ. με ορθογωνικούς βρόχους) χρώματος πορ¬ 
τοκαλί. 

Γ. Στην αρχή και το τέλος του έργου και στις θέσεις 
που φαίνονται στο συνημμένο σχέδιο, τοποθετούνται 
πινακίδες ρυθμιστικές Ρ-7 και οι αναλάμποντες φανοί 
επισήμανσης κινδύνου Φ180. Επίσης θα χρησιμοποιη¬ 
θούν κώνοι σήμανσης πριν τις κινητές μπαριέρες για πιο 
αποτελεσματική ειδοποίηση αποκλεισμού κυκλοφορίας. 

Δ. Κίνηση πεζών δε θα υπάρχει καθόλου μέσα στα 
τμήματα των οδών που θα γίνονται εργασίες. Η κίνηση 
θα γίνεται μόνο από τις υπάρχουσες διασταυρώσεις των 
κάθετων τμημάτων των οδών από τα πεζοδρόμια. 

2. Επεμβάσεις στο οδικό δίκτυο της περιοχής 

Α. Κυκλοφοριακή φόρτιση οδών που θα παραλάβουν 
τον κυκλοφοριακό φόρτο των αποκλεισμένων οδών. 

Β. Δεν απαιτείται τροποποίηση της οριζόντιας και 
κατακόρυφης υφιστάμενης σήμανσης. Απαιτείται προ¬ 
σθήκη των πινακίδων απαγόρευσης εισόδου καθώς και 
τοποθέτησης κινητής μεταλλικής ή πλαστικής μπαριέρας 
(στηθαίου). 

Γ. Δεν απαιτείται αλλαγή κατεύθυνσης σε υφιστάμενες 
οδούς. 

Σε πρώτη φάση γίνεται αποκλεισμός των οδοστρω¬ 
μάτων από τις υπάρχουσες διασταυρώσεις των καθέτων 
τμημάτων των οδών και η κυκλοφορία των οχημάτων 
συνεχίζεται από τους γύρω δρόμους. 

Στη δεύτερη φάση τοποθετείται σε κάθε πλευρά από 
τις εισόδους στις οδούς που γίνονται εργασίες πριν τη 
«ζώνη έργων» οι πινακίδες που περιγράφονται στη με¬ 
λέτη. 

Το χρονικό διάστημα της παρούσας κυκλοφοριακής 
ρύθμισης και εργοταξιακής σήμανσης θα είναι έξι (6) 
μήνες μετά τη θεώρηση της ΑΔΕΙΑΣ « ΑΠΟΚΑΤΑΣΤΑΣΕΙΣ 
ΤΟΜΩΝ ΟΔΟΣΤΡΩΜΑΤΩΝ ΥΔΡΕΥΣΗΣ -ΑΠΟΧΕΤΕΥΣΗΣ 
2018 », που εκδίδεται μετά τη σχετική απόφαση έγκρι¬ 
σης ΚΥΚΛΟΦΟΡΙΑΚΩΝ ΡΥΘΜΙΣΕΩΝ-ΕΡΓΟΤΑΞΙΑΚΗΣ 
ΣΗΜΑΝΣΕΩΣ ΕΡΓΟΥ από το Δ.Σ. και τις Περιφερειακές 
Υπηρεσίες Κομοτηνής, καθώς και από την αρμόδια Αστυ¬ 
νομική Αρχή». 

Η παρούσα απόφαση χορηγείται με τις εξής προϋπο¬ 
θέσεις: 

1. Οι ανωτέρω κυκλοφοριακές ρυθμίσεις σήμανσης 
εκτέλεσης έργων, οι πινακίδες, (οι θέσεις τους και τα τε¬ 
χνικά χαρακτηριστικά τους), η απόσταση μεταξύ τους, 
ο φωτισμός, η διαμόρφωση των λωρίδων κλπ θα πραγ¬ 
ματοποιούνται σύμφωνα με τα αναφερόμενα στις Οδη¬ 
γίες Μελετών Οδικών Έργων (11 ο σχετικό). 

2. Η τοποθέτηση των πινακίδων θα εφαρμοστεί όπως 
αυτή αποτυπώνεται στην τεχνική έκθεση και το συνημ¬ 
μένο σχέδιο. 

3. Οι εργαζόμενοι στην ζώνη του οδικού εργοταξίου 
πρέπει να είναι σταθερά ορατοί τόσο από του οδηγούς 
όσο και από τους χειριστές των μηχανημάτων του εργο¬ 
ταξίου. Πρέπει να φέρουν ενδύματα υψηλής ορατότητας 
σύμφωνα με την οδηγία ΙΙΝΙ ΕΝ 471. Στην περίπτωση 
μονής κυκλοφορίας ή οποία ρυθμίζεται με σημαιοφό¬ 
ρους, αυτοί που ρυθμίζουν την κίνηση πρέπει να φέρουν 
ενδύματα υψηλής ευκρίνειας. 

4.0 ανάδοχος εκτέλεσης του έργου υποχρεώνεται για 
την έγκαιρη ενημέρωση του αρμόδιου Τμήματος Τρο¬ 
χαίας για την υλοποίηση της κυκλοφοριακής ρύθμισης, 
σε συνεργασία με το οποίο θα πραγματοποιηθεί η υλο¬ 
ποίηση της ρύθμισης. 

5. Για όλο το χρονικό διάστημα ισχύος των κυκλοφο- 
ριακών ρυθμίσεων οι πινακίδες σήμανσης επιβάλλεται 
να είναι ευδιάκριτες, να προειδοποιούν και να καθοδη¬ 
γούν ασφαλώς τους διερχόμενους οδηγούς και πεζούς 
και να τοποθετούνται έτσι ώστε να μην εμποδίζουν την 
οδική κυκλοφορία και να μην προκαλούν ατυχήματα. 
Επισημαίνεται ότι απαιτείται συχνός έλεγχος των πινα¬ 
κίδων από την ανάδοχη εταιρεία όσο και από την αστυ¬ 
νομική αρχή. 

6. Για τη λήψη μέτρων ασφαλείας κατά την εκτέλεση 
του έργου του θέματος προς αποφυγή τυχόν ατυχημά¬ 
των, αστικά και ποινικά υπεύθυνος είναι ο ανάδοχος, 
σύμφωνα με τις κείμενες διατάξεις εκτελέσεως των Δη¬ 
μοσίων έργων, καθώς και για την τήρηση των κείμενων 
διατάξεων περί ασφαλείας των εργαζομένων στα έργα 
όπως αυτά αναφέρονται στα εξής: Ε.Σ.Υ. του έργου, στο 
άρθρο 37 παρ.7 του ν. 3669/2008 Κ.Δ.Ε., στα π.δ. 395 και 
396/1994 (ΦΕΚ 220Α /19-12-1994) «Ελάχιστες προδια¬ 
γραφές ασφαλείας και υγείας εργαζομένων...» σε συμ¬ 
μόρφωση με τις οδηγίες 89/655 και 89/656 ΕΟΚ, καθώς 
και των τροποποιήσεών τους. 

7. Ο ανάδοχος του έργου, υποχρεούται σε όλη τη 
διάρκεια της εκτέλεσης των εργασιών να τοποθετεί 
και να συντηρεί σύμφωνα με την ισχύουσα Νομοθεσία 
και τις εγκεκριμένες πρότυπες Τεχνικές Προδιαγραφές 
σήμανσης εκτελούμενων έργων (ΦΕΚ 946/Β79-7-2003) 
και ΦΕΚ 905/Β720-5-2011) όπως ισχύουν σήμερα, τις 
απαιτούμενες πινακίδες σήμανσης, τους φωτεινούς 
σηματοδότες, φανούς, αντανακλαστικά, κλπ, ώστε να 
εξασφαλίζεται, με αποκλειστική μέριμνα και ευθύνη του, 
η ομαλή και ασφαλής διεξαγωγή της κυκλοφορίας των 
οχημάτων και πεζών στην περιοχή των εκτελούμενων 


έργων. Θα υπάρχει προσωπικό του αναδόχου, όποτε 
απαιτείται, για τη ρύθμιση της κυκλοφορίας, με τον κα¬ 
τάλληλο εξοπλισμό (ανακλαστική ενδυμασία, σημαίες 
κλπ). Τα κατασκευαστικά χαρακτηριστικά των πινακίδων 
όπως μέγεθος, χρώμα, υλικό κατασκευής και στήριξη θα 
είναι αυτά που προβλέπονται στις Προδιαγραφές και 
Οδηγίες Σήμανσης Εκτελούμενων Έργων της Γενικής 
Γραμματείας Δημοσίων Έργων. Με την ολοκλήρωση των 
εργασιών και με ευθύνη του αναδόχου, σε όλο το μήκος 
θα εφαρμοστεί προσωρινή διαγράμμιση μέχρι να είναι 
δυνατή η εφαρμογή της οριστικής διαγράμμισης του 
τμήματος, σύμφωνα με τα αναφερόμενα στην μελέτη 
και τις ισχύουσες προδιαγραφές. 

8. 0 υπεύθυνος εργοδηγός οφείλει να ενημερώνει 
άμεσα τον υπεύθυνο ασφαλείας του εργοταξίου για 
οποιοδήποτε περιστατικό συμβεί και που τυχόν θα προ- 
καλέσει φθορά στη σήμανση/ασφάλιση της ζώνης την 
οποία ελέγχει. Επί πλέον ο υπεύθυνος ασφαλείας του 
εργοταξίου οφείλει να ενημερώνεται από τον τοπικό 
Σταθμό Τροχαίας, για τυχόν ύπαρξη περιστατικού που 
έχει προκαλέσει φθορά στη σήμανση-ασφάλιση εκτός 
της κύριας ζώνης του εργοταξίου την οποία μπορεί να 
ελέγξει άμεσα ο υπεύθυνος της εργοταξιακής ζώνης. 
Στις περιπτώσεις όπου παρουσιασθεί οποιαδήποτε 
φθορά, η ανάδοχος εταιρεία οφείλει να ενεργεί άμε¬ 
σα για τη συντήρηση/αντικατάσταση των φθαρμένων 
στοιχείων. 

9. Οι λεπτομέρειες των προσωρινών ρυθμίσεων των 
συνθηκών κυκλοφορίας θα ισχύουν όπως καταγράφο¬ 
νται στην τεχνική έκθεση και τα σχέδια που την συνο¬ 
δεύουν, όπως αυτά υπεβλήθησαν και ακολούθως υπο- 
γράφηκαν, θεωρήθηκαν και εγκρίθηκαν από την ΔΤΥ του 
Δήμου Αλεξανδρούπολης. 

10. Απαιτείται ο έλεγχος για την παρακολούθηση και 
την τοποθέτηση των πινακίδων, τόσο από την ανάδοχο 
εταιρία και την επιβλέπουσα αρχή του έργου, όσο και 
από την αρμόδια Αστυνομική αρχή. 

11. Θα οριστεί και θα υπάρχει υπεύθυνο άτομο το 
οποίο κατά την είσοδο και έξοδο των οχημάτων στο 
εργοτάξιο, θα επιλαμβάνεται στην μετακίνηση και επα¬ 
νατοποθέτηση των σημάτων και λοιπού εξοπλισμού στη 
θέση τους, αμέσως μετά την προσέλευση ή αναχώρηση 
του οχήματος. 

12. Η ανάδοχος εταιρεία καθ' όλη τη διάρκεια λειτουρ¬ 
γίας του εργοταξίου οφείλει να προβαίνει σε τακτικούς 
ελέγχους, σε χρονικά διαστήματα όχι αραιότερα των 
τριών ημερών για να διαπιστώνει εάν όλα τα στοιχεία 
σήμανσης και ασφάλισης είναι στη σωστή θέση και 
βρίσκονται σε καλή κατάσταση και όπου απαιτείται να 
προβαίνει στην έγκαιρη συντήρηση/αντικατάσταση των 
ελλειπόντων στοιχείων. 

13. Σε περιπτώσεις καταστροφής των στοιχείων σή¬ 
μανσης/ασφάλισης λόγω εκτάκτου περιστατικού (ατύ¬ 
χημα, ακραίες καιρικές συνθήκες), ο εργοταξιάρχης 
οφείλει να ελέγχει τα στοιχεία που κατεστράφησαν και 
να προβαίνει στην εντός 24ωρών αντικατάστασή τους, 

με κοινοποίηση της ενέργειας του προς την επιβλέπουσα 
υπηρεσία. Η επιβλέπουσα υπηρεσία οφείλει να προβαί¬ 
νει, επίσης σε τακτικούς ελέγχους, σε χρονικά διαστήμα¬ 
τα όχι αραιότερα των 10 ημερών, για να εξακριβώσει τη 
συμμόρφωση του αναδόχου. 

14. Οι πινακίδες θα τοποθετούνται σε επαρκές ύψος 
ώστε να γίνονται εγκαίρως αντιληπτές από τους οδηγούς 
και η στήριξη τους θα είναι τέτοια ώστε να επαρκεί έναντι 
της ανεμοπίεσης. 

15. Πριν την εφαρμογή των κυκλοφοριακών ρυθμίσε¬ 
ων θα προηγηθεί έγκαιρα συνεννόηση με τις εμπλεκόμε¬ 
νες υπηρεσίας και συγκεκριμένα την οικεία Αστυνομική 
Δ/νση, καθώς και το ΕΚΑΒ, την Π.Υ., τα σωματεία ΤΑΞΙ 
και ΚΤΕΛ. 

16. Τυχόν σήμανση ή/και εμπόδια τα οποία θα απο¬ 
μακρυνθούν ή/και θα τοποθετηθούν αλλού κατά την 
εγκατάσταση οδικού σημείου διέλευσης θα επανατοπο- 
θετηθούν στην αρχική τους θέση, στο ίδιο επίπεδο όπως 
πριν, ενώ τυχόν κατεστραμμένες πινακίδες σήμανσης θα 
αντικατασταθούν. 

17. Μετά το πέρας των εργασιών, θα απομακρυνθεί η 
εργοταξιακή σήμανση και τα αντίστοιχα τμήματα των 
οδών θα αποδοθούν πλήρως στην κυκλοφορία, απόλυτα 
καθαρά από φερτές και ξένες ύλες και ασφαλή για την 
κυκλοφορία των οχημάτων. 

18. Μετά το πέρας των εργασιών του εργοταξίου, 
ο ανάδοχος σε συνεργασία με την επιβλέπουσα υπηρε¬ 
σία οφείλει να προβαίνει σε έλεγχο για να διαπιστωθεί αν 
όλα τα στοιχεία της εργοταξιακής σήμανσης/ασφάλισης 
έχουν αποξηλωθεί, ώστε να μη δημιουργείται σύγχυση 
στους κινούμενους, στο οδικό τμήμα, οδηγούς και εάν 
έχει αποκατασταθεί η κανονική κατακόρυφη και οριζό¬ 
ντια σήμανση καθώς και η ασφάλιση. 

19. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης. 

20. Η απόφαση αυτή δεν υποκαθιστά απαιτούμενες 
άδειες και εγκρίσεις. 

Το πρωτότυπο σχέδιο και η Τεχνική Περιγραφή που 
αφορούν τις άνω κυκλοφοριακές ρυθμίσεις, διατηρού¬ 
νται στο Αρχείο της Αποκεντρωμένης Διοίκησης Μακε- 
δονίας-Θράκης (ΔΙ.ΠΕ.ΧΩ.Σ.) και στο αρχείο της ΔΕΥΑ 
του Δήμου Αλεξανδρούπολης. 

Η παρούσα απόφαση ισχύει από την ημέρα δημοσί¬ 
ευσής της στην Εφη μερίδα της Κυβερνήσεως και εφαρ¬ 
μόζεται με την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων 
στο οδόστρωμα. Η απόφαση αυτή θα αναρτηθεί στο 
διαδίκτυο σύμφωνα με τις διατάξεις του ν. 3861/2010 
(ΦΕΚ112Α713-7-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Φεβρουάριου 2019 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 485 _ (2) 

Εφαρμογή εργοταξιακής σήμανσης και προσωρι¬ 
νών κυκλοφοριακών ρυθμίσεων που αφορά πα¬ 
ρεμβάσεις στο επαρχιακό οδικό δίκτυο της νοτί¬ 
ου νήσου Σαμοθράκηςτου έργου: «ΕΠΕΙΓΟΥΣΕΣ 
ΠΑΡΕΜΒΑΣΕΙΣ ΓΙΑ ΤΗΝ ΑΠΟΚΑΤΑΣΤΑΣΗ ΤΗΣ 
ΒΑΤΟΤΗΤΑΣ ΤΟΥ ΝΟΤΙΟΥ ΟΔΙΚΟΥ ΔΙΚΤΥΟΥΤΗΣ 
ΝΗΣΟΥ ΣΑΜΟΘΡΑΚΗΣ», σύμφωνα την 14/2019 
απόφαση του Περιφερειακού Συμβουλίου Α.Μ.Θ. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα το 
αρθρ. 186, παράγ. ΣΤ, εδάφιο 18. 

2. Το ν. 3463/2006 (ΦΕΚ 114/Α78-6-2006) «Κώδικας 
Δήμων και Κοινοτήτων...». 

3. Το π.δ. 142 (ΦΕΚ Α'235/2010) «Οργανισμός της Απο¬ 
κεντρωμένης Διοίκησης Μακεδονίας - Θράκης». 

4. Το ν. 4325/2015 (ΦΕΚ 47/Α72015) «Εκδημοκρατι¬ 
σμός της Διοίκησης -...» και ειδικότερα τις διατάξεις των 
άρθρων 28 και 28Α. 

5. Την αριθμ. 14138/15-5-2017 απόφαση του Υπουρ¬ 
γού Εσωτερικών (ΦΕΚ 250/τ.Υ.Ο.Δ.Δ./26-5-2017- ΑΔΑ: 
ΩΩ09465ΧΘ7-ΗΜΞ) για διορισμό του Συντονιστή της 
ΑΔΜ-Θ. 

6. Τη με αριθμ. 14138 (ΦΕΚ 250/τ.Υ.Ο.Δ.Δ./26-5-2017 - 
ΑΔΑ: ΩΩ09465ΧΘ7-ΗΜΞ) απόφαση του Υπουργού Εσω¬ 
τερικών «Διορισμός του Ιωάννη Σάββα του Κωνσταντί¬ 
νου ως συντονιστή της Αποκεντρωμένης Διοίκησης 
Μακεδονίας-Θράκης». 

7. Την αριθμ. 35748/30-5-2017 απόφαση του Συντο¬ 
νιστή της ΑΔΜΘ «Ανάθεση άσκησης αρμοδιοτήτων σε 
οργανικές μονάδες της Αποκεντρωμένης Διοίκησης 
Μακεδονίας - Θράκης και παροχή εξουσιοδότησης 
υπογραφής πράξεων και εγγράφων "Με εντολή Συντο¬ 
νιστή" στους προϊσταμένους των οργανικών μονάδων 
της ΑΔΜ-Θ (ΦΕΚ 1971/Β77-6-2017). 

8. Την εγκύκλιο 6/2011 του Υ.ΠΕ.Κ.Α., ν. 3852/2010 

«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-πρόγραμμα Καλλικράτης.». 

9. Το ν. 3861 /2010 (ΦΕΚ 112/Α713-7-2010) «Πρόγραμ¬ 
μα Διαύγεια». 

ΙΟ.Την αριθμ. 54218/11-07-2013 απόφαση Γενικού 
Γραμματέα Αποκεντρωμένης Διοίκησης Μακεδονίας- 
Θράκης με θέμα «Άσκηση αρμοδιότητας έγκρισης απο¬ 
φάσεων Ο.Τ.Α. α’ και β' βαθμού περί κυκλοφοριακών 
ρυθμίσεων» (ΑΔΑ: ΒΛ4ΙΡ1Υ-ΠΔΙ). 

11. Τις διατάξεις του ν. 2696/1999 (ΦΕΚ 57/Α’) «Κύ¬ 
ρωση του Κώδικα Οδικής Κυκλοφορίας» και ειδικότερα 
του αρ. 52 όπως τροποποιήθηκε με το άρθρο 11 του 
ν. 3082/2001, το άρθρο 46 του ν. 3542/2007 «Τροπο¬ 
ποιήσεις διατάξεων του Κ.Ο.Κ.» και το άρθρο 48 του 
ν. 4313/2014. 

12. Το αρ. 34του ν. 2696/1999 (ΦΕΚ 57/Α') περί στάσης 
και στάθμευσης 

13. Το αρ. 34 του ν. 2696/1999 (ΦΕΚ 57/Α') περί κατά¬ 
ληψης τμήματος οδού και πεζόδρομου 

14. Το αρ. 109 του ν. 2696/1999 (ΦΕΚ 57/Α') περί δημο¬ 
σίευσης αποφάσεων που εκδίδονται κατ’ εξουσιοδότηση 
του ΚΟΚ, στην Εφημερίδα της Κυβερνήσεως. 

15. Την υπουργική απόφαση 52907/2009 (ΦΕΚ 2621/ 
Β'/31 -12-2009) για «Ειδικές ρυθμίσεις για την εξυπηρέτη¬ 
ση ατόμων με αναπηρία σε κοινόχρηστους χώρους των 
οικισμών που προορίζονται για την κυκλοφορία πεζών». 

16. Την υπουργική απόφαση ΔΜΕΟ/ε/Ο/1308/1996 - 
ΦΕΚ 30/Β719-1-1996 σχετικά με την «Κατάταξη Εθνι¬ 
κών Οδών περιφερειακών Αττικής, Στερεός Ελλάδας, 
Θεσσαλίας, Ηπείρου, Μακεδονίας και Θράκης σε Βασικό 
(Πρωτεύων), Δευτερεύων καιΤριτεύον Εθνικό Δίκτυο». 

17. Το αριθμ. 15109/13-5-2013 έγγραφο Δ/νσης Οργά¬ 
νωσης και Λειτουργίας ΟΤΑ του Υπουργείου Εσωτερικών 
με θέμα «Εγκρίσεις αποφάσεων συλλογικών οργάνων 
ΟΤΑ που αφορούν μέτρα ρύθμισης οδικής κυκλοφο¬ 
ρίας από τους Γενικούς Γραμματείς Αποκεντρωμένων 
Διοικήσεων». 

18. Τη με αριθμ. ΔΟΥ 220/15-1-2015 (ΑΔΑ: Ω37Χ1- 
2ΥΑ) εγκύκλιο της Γενικής Γραμματείας Υποδομών του 
Υπ. ΥΠΟΜΕΔΙ «Μέτρα ρύθμισης της κυκλοφορίας για 
την εκτέλεση έργων στο οδικό δίκτυο της χώρας-Εφαρ- 
μογή των διατάξεων του άρθρου 52 του ν. 2696/1999 
(Κ.Ο.Κ.)...». 

19. ΤηνΤεχνική Προδιαγραφή Σήμανσης, εκτελούμε- 
νων έργων σε οδούς εντός και εκτός κατοικημένων πε¬ 
ριοχών, όπως εγκρίθηκε με την ΔΙΠ ΑΔ/οκ/502/1 -7-2003 
απόφαση Υφυπουργού ΠΕΧ.ΧΩ.Δ.Ε. και την Αρ. απόφ. 
ΔΜΕΟ/Ο/613/2011 «Έγκριση 1) Οδηγιών Μελετών Οδι¬ 
κών έργων Κατακόρυφης Σήμανσης Αυτοκινητοδρόμων 
(ΟΜΟΕ-ΚΣΑ), 2) Προδιαγραφών και Οδηγιών Σήμαν¬ 
σης Εκτελούμενων Έργων (ΟΜΟΕ-ΣΕΕΟ)» (ΦΕΚ 905/Β7 
20-5-2011) της Γενικής Γραμματείας Δημοσίων Έργων. 

20. Το με αριθμ. ΔΥΟ/277/Φ.252/26-3-2018 έγγραφο 
της Δ/νσης Οδικών Υποδομών του Υπουργείου Μεταφο¬ 
ρών και Επικοινωνιών με θέμα «Μέτρα ρύθμισης της κυ¬ 
κλοφορίας (Κώδικας Οδικής Κυκλοφορίας (ν. 2696/1999 
όπως τροποποιήθηκε και ισχύει)». 

21. Την αριθμ. 40264/4971/2007 (ΦΕΚ 2201/Β7 
14.11.2007) απόφαση του Υπουργείου Μεταφορών και 
Επικοινωνιών με θέμα «Προδιαγραφές κατασκευής και 
τοποθέτησης ειδικών προεξοχών πεζοδρομίου σε στά¬ 
σεις λεωφορείων και οριοδεικτών σε διασταυρώσεις». 

22. Την αριθμ. ΔΜΕΟ/0/3050/2013 (ΦΕΚ 2302/Β7 
16-9-2013) απόφαση του Υπουργού Μεταφορών και 
Δικτύων για «Έγκριση Τεχνικών Οδηγιών κυκλοφορια- 
κών παρεμβάσεων στο αστικό περιβάλλον για την εφαρ¬ 
μογή τους σε περιοχές σχολικών συγκροτημάτων και 
περιοχές με αυξημένη κίνηση στα πλαίσια βελτίωσης 
της οδικής ασφάλειας». 

23. Το ν. 4530/2018 - ΦΕΚ 59/Α730-3-2018 «Ρυθμίσεις 
θεμάτων μεταφορών και άλλες διατάξεις». 

24. Το με αριθμ. 1279/30-01-2019 έγγραφο του Τ.Δ.Ο. 
Ν. Ροδόπης, με το οποίο διαβιβάζει στην Υπηρεσία 
μας την αριθμ. 14/2019 απόφαση του Περιφερειακού 
Συμβουλίου ΑΜΘ και μας γνωρίζει ότι κρίνεται νόμιμη 
(απ ΔΙ.ΠΕ.ΧΩ.Σ. 485/01 -02-2019). 


25. Την αριθμ. Η-275/15-01 -2019 εισήγηση για έκδο¬ 
ση απόφασης εργοταξιακής σήμανσης και προσωρινών 
κυκλοφοριακών ρυθμίσεων που αφορά παρεμβάσεις 
στο επαρχιακό οδικό δίκτυο της νοτίου νήσου Σαμο¬ 
θράκης του έργου: «ΕΠΕΙΓΟΥΣΕΣ ΠΑΡΕΜΒΑΣΕΙΣ ΓΙΑΤΗΝ 
ΑΠΟΚΑΤΑΣΤΑΣΗ ΤΗΣ ΒΑΤΟΤΗΤΑΣ ΤΟΥ ΝΟΤΙΟΥ ΟΔΙΚΟΥ 
ΔΙΚΤΥΟΥΤΗΣ ΝΗΣΟΥ ΣΑΜΟΘΡΑΚΗΣ» της ΔΤΕ ΠΕ Έβρου. 

26. Την αριθμ. 14/2019 απόφαση του Περιφερειακού 
Συμβουλίου ΑΜΘ (ΑΔΑ: ΩΞ4Γ7ΛΒ-ΒΙΣ). 

27. ΤηνΤεχνική Έκθεση Τ-1 της Μελέτης Εργοταξια- 
κής Σήμανσης Επαρχιακού Οδικού Δικτύου, την Οριζο- 
ντιογραφία, με απόσπασμα από το 9009 ΙΘ θβγϊΓι, 0-1 
«Οριζοντιογραφία εργοταξιακής σήμανσης για εκτέλεση 
εργασιών στο επαρχιακό οδικό δίκτυο: Καμαριώτισσας - 
Χώρας, Καμαριώτισσας - Λακκώματος» και την Οριζο- 
ντιογραφία, με απόσπασμα από το 9009 Ι 6 θβγϊΓι, 0-2 
«Οριζοντιογραφία εργοταξιακής σήμανσης στη θέση 
Απατσανάδες» όπως ελέγχθηκαν, συμπληρώθηκαν, υπο- 
γράφηκαν, θεωρήθηκαν και εγκρίθηκαν από την ΔΤΕ 
ΠΕ Έβρου. 

28. Την συναίνεση του Δημοτικού Συμβουλίου Σα¬ 
μοθράκης με αριθμ. απόφασης 299 (αρ. πρωτ. 6877/ 
19-12-2018), προκειμένου να χρησιμοποιηθούν οι αγρο¬ 
τικοί και δημοτικοί οδοί ως παρακαμπτήριοι για την 
ασφαλή εκτέλεση των εργασιών του έργου. 

29. Το γεγονός ότι δεν προκαλείται, με την παρούσα, 
δαπάνη στον κρατικό προϋπολογισμό, αποφασίζουμε: 

την εφαρμογή εργοταξιακής σήμανσης και προσω¬ 
ρινών κυκλοφοριακών ρυθμίσεων που αφορά παρεμ¬ 
βάσεις στο επαρχιακό οδικό δίκτυο της νοτίου νήσου 
Σαμοθράκης του έργου: «ΕΠΕΙΓΟΥΣΕΣ ΠΑΡΕΜΒΑΣΕΙΣ 
ΓΙΑΤΗΝ ΑΠΟΚΑΤΑΣΤΑΣΗ ΤΗΣ ΒΑΤΟΤΗΤΑΣ ΤΟΥ ΝΟΤΙΟΥ 
ΟΔΙΚΟΥ ΔΙΚΤΥΟΥΤΗΣ ΝΗΣΟΥ ΣΑΜΟΘΡΑΚΗΣ», σύμφω¬ 
να με την 14/2019 απόφαση του Περιφερειακού Συμβου¬ 
λίου ΑΜΘ (ΑΔΑ: ΩΞ4Γ7ΛΒ-ΒΙΣ),την αριθμ. πρωτ. Η-275/ 
15-01 -2019 εισήγηση για έκδοση απόφασης εργοταξιακής 
σήμανσης και προσωρινών κυκλοφοριακών ρυθμίσεων 
που αφορά παρεμβάσεις στο επαρχιακό οδικό δίκτυο 
της νοτίου νήσου Σαμοθράκηςτου έργου: «ΕΠΕΙΓΟΥΣΕΣ 
ΠΑΡΕΜΒΑΣΕΙΣ ΓΙΑΤΗΝ ΑΠΟΚΑΤΑΣΤΑΣΗ ΤΗΣ ΒΑΤΟΤΗ¬ 
ΤΑΣ ΤΟΥ ΝΟΤΙΟΥ ΟΔΙΚΟΥ ΔΙΚΤΥΟΥ ΤΗΣ ΝΗΣΟΥ ΣΑ¬ 
ΜΟΘΡΑΚΗΣ» της ΔΤΕ ΠΕ Έβρου και την Τεχνική Έκθεση 
Τ-1 της Μελέτης Εργοταξιακής Σήμανσης Επαρχιακού 
Οδικού Δικτύου, την Οριζοντιογραφία, με απόσπασμα 
από το 9009 Ι 6 θβΠΤι, 0-1 «Οριζοντιογραφία εργοταξια- 
κής σήμανσης για εκτέλεση εργασιών στο επαρχιακό 
οδικό δίκτυο: Καμαριώτισσας - Χώρας, Καμαριώτισσας- 
Λακκώματος» και την Οριζοντιογραφία, με απόσπασμα 
από το 9009 ΙΘ θβγϊΓι, 0-2 «Οριζοντιογραφία εργοταξια- 
κής σήμανσης στη θέση Απατσανάδες» όπως ελέγχθη¬ 
καν, συμπληρώθηκαν, υπογράφηκαν, θεωρήθηκαν και 
εγκρίθηκαν από την ΔΤΕ ΠΕ Έβρου. 

Συγκεκριμένα οι εργασίες οδοποιίας (συντήρησης 
οδού) που θα πραγματοποιηθούν θα γίνουν στο παρα¬ 
κάτω επαρχιακό οδικό δίκτυο: Καμαριώτισσας - Χώρας - 
Καμαριώτισσας - Λακκώματος. Ανάλογα με το είδος και 
την έκταση των φθορών καθώς και τον τρόπο παρέμβα¬ 
σης (στη διατομή ή ημιδιατομή της οδού) θα πραγματο- 

ποιείται αποκλεισμός λωρίδας κυκλοφορίας με εναλλάξ 
κυκλοφορία των δύο κατευθύνσεων ή αποκλεισμός της 
κυκλοφορίας και στις δύο κατευθύνσεις και εξυπηρέ¬ 
τηση αυτής από παρακείμενες οδούς, σύμφωνα με την 
οριζοντιογραφία 0-1 (σχέδια Σ-1, Σ-2 υποπεριπτώσεις Α 
και Β). Η προτεινόμενη διάταξη των πινακίδων σήμανσης 
θα προσαρμόζεται στα γεωμετρικά χαρακτηριστικά της 
περιοχής εκτέλεσης εργασιών και τις ιδιαίτερες συνθήκες 
που θα προκύπτουν, ούτως ώστε να εξασφαλίζεται η 
ασφαλής διέλευση των οχημάτων καθώς και η ασφα¬ 
λής πρόσβαση των πολιτών στις ιδιοκτησίες. Επίσης θα 
υπάρχουν περιπτώσεις που θα δίνονται στην κυκλοφο¬ 
ρία τμήματα οδών στα οποία εκτελέστηκαν εργασίες 
αποκατάστασης των φθορών αλλά ακόμη δεν ασφαλ¬ 
τοστρώθηκαν (σχήμα Σ- 3). 

Ειδικότερα για την αποκατάσταση του κατεστραμένου 
οχετού στη θέση Απατσανάδες θα γίνει εκτροπή της κυ¬ 
κλοφορίας και στις δύο λωρίδες της επαρχιακής οδού, 
όπως φαίνεται στην Οριζοντιογραφία 0-2. 

Οι βασικές θέσεις παρέμβασης, είναι οι κάτωθι: 

■ Οδικό δίκτυο Καμαριώτισσα - διασταύρωση προς 
Αλώνια - διασταύρωση προς Ξηροπόταμο - Λάκκωμα: 

- Στα όρια του οικισμού Καμαριώτισσας. 

- Στην περιοχή του ρέματος Σκλαβούνας. 

- Στην διασταύρωση προς τα στρατόπεδα. 

- Στην διασταύρωση προς Αλώνια. 

- Στη ΧΘ3+300 από Καμαριώτισσα. 

- Στη θέση Απατσανάδες. 

- Στη διασταύρωση του οικισμού Ξηροποτάμου. 

- Μετά τη διασταύρωση οικισμού Λακκώματος προς 
Λάκκωμα καθαρισμός τεχνικού 

-150 μέτρα μετά το προηγούμενο τεχνικό ακολουθούν 
άλλα δύο τεχνικά απορροής όμβριων υδάτων. 

• Οδικό δίκτυο Καμαριώτισσα - Χώρα 

- Αποκατάσταση των ρείθρων σκυροδέματος στην 
περιοχή υφιστάμενου εργοταξίου. 

Ανάλογα με τα ευρήματα των εργασιών (π.χ. εμφάνι¬ 
ση ρωγμών σε μπαζωμένα τεχνικά κατά τον καθαρισμό, 
κλπ.) θα εξετάζεται από την επίβλεψη η ανάγκη τροπο¬ 
ποίησης του τρόπου αποκατάστασης ή και η ανάγκη 
επιπλέον παρέμβασης, ακολουθώντας τις περιπτώσεις 
των παρακάτω κυκλοφοριακών ρυθμίσεων. 

Ειδικότερα, οι περιπτώσεις εργοταξιακών ρυθμίσεων 
είναι οι εξής: 

1. Αποκλεισμός λωρίδας κυκλοφορίας με εναλλάξ κυ¬ 
κλοφορία των δύο κατευθύνσεων (Σ-1) Στην Περίπτω¬ 
ση Σ-1 δίνεται η διάταξη των πινακίδων εργοταξιακής 
σήμανσης για τον αποκλεισμό λωρίδας κυκλοφορίας 
με εναλλάξ κυκλοφορία των δύο κατευθύνσεων, που 
θα εφαρμοστεί στα σημεία επέμβασης όπου εργασίες 
θα εκτελεστούν σε ημιδιατομή της οδού. Η ζώνη έργων 
στην περίπτωση αυτή δε θα ξεπερνά τα 50μ. Η παραπά¬ 
νω εκτροπή κυκλοφορίας θα ισχύει και για την αντίθετη 
κατεύθυνση οχημάτων. Τα γεωμετρικά χαρακτηριστικά 
και οι κυκλοφοριακές συνθήκες των θέσεων παρέμβα¬ 
σης είναι παρεμφερή, οπότε η σήμανση των έργων στα 
επιμέρους τμήματα θα αντιμετωπιστεί σαν μία επανα¬ 
λαμβανόμενη περίπτωση. Όπως προαναφέρθηκε, σε 
κάθε περίπτωση η διάταξη των πινακίδων θα προσαρμό¬ 


ζεται στα ιδιαίτερα χαρακτηριστικά της περιοχής εκτέλε¬ 
σης εργασιών. Όπως σε περιπτώσεις θέσεων με στροφές, 
όπου οι πινακίδες Κ-20 και Ρ-32 θα μετακινούνται πριν 
τη στροφή (με ανάλογη ένδειξη της απόστασης) για την 
έγκαιρη προειδοποίηση των οχημάτων που κυκλοφο¬ 
ρούν στο οδικό δίκτυο. 

2. Αποκλεισμός κυκλοφορίας και των δύο κατευθύνσε¬ 
ων (Σ-2) Στην Περίπτωση Σ-2 δίνεται ενδεικτική διάταξη 
των πινακίδων εργοταξιακής σήμανσης για τον αποκλει¬ 
σμό της κυκλοφορίας και στις δύο κατευθύνσεις, που θα 
εφαρμοστεί στα σημεία επέμβασης όπου εργασίες θα 
εκτελεστούν στο σύνολο της διατομής της οδού. Οπως 
προαναφέρθηκε, σε κάθε περίπτωση η διάταξη των πι¬ 
νακίδων θα προσαρμόζεται στα ιδιαίτερα χαρακτηρι¬ 
στικά της περιοχής εκτέλεσης εργασιών. Η κυκλοφορία 
σε αυτή την περίπτωση, κατόπιν συνεννόησης με την 
Επιβλέπουσα Υπηρεσία είτε θα εξυπηρετείται από παρα¬ 
κείμενες οδούς (υποπερίπτωση Α) είτε θα εφαρμόζεται 
το ενδεικτικό σκαρίφημα παράκαμψης (υποπερίπτω¬ 
ση Β) όπου αυτό είναι δυνατό. Σε κάθε περίπτωση θα 
ενημερώνεται το Τμήμα Τροχαίας για τη διάταξη των 
κυκλοφοριακών ρυθμίσεων που θα εφαρμοστεί. 

3. Παράδοση σε κυκλοφορία μη ασφαλτοστρωμένων 
τμημάτων (Σ-3) Στις περιπτώσεις που θα δίνονται στην 
κυκλοφορία τμήματα οδών στα οποία εκτελέστηκαν 
εργασίες αποκατάστασης των φθορών αλλά ακόμη δεν 
έχουν ασφαλτοστρωθεί. 

4. Για την εκτέλεση των εργασιών στη θέση Απατσανά¬ 
δες για την αποκατάσταση του κατεστραμμένου οχετού, 
θα γίνει εκτροπή της κυκλοφορίας και στις δύο λωρίδες 
της επαρχιακής οδού, όπως φαίνεται στη συνημμένη 
οριζοντιογραφία 0-2, οδηγώντας σε παράκαμψη σε μη 
ασφαλτοστρωμένη οδό μήκους περίπου 890,ΟΟμ. Στο 
ρεύμα κυκλοφορίας με κατεύθυνση από τον οικισμό 
Λάκκωμα προς τον οικισμό Καμαριώτισσας περίπου 
380,ΟΟμ. πριν το τεχνικό στη θέση Απατσανάδες, τα 
οχήματα θα εκτρέπονται βορειοδυτικά και στη συνέ¬ 
χεια ακολουθώντας την κατάλληλη σήμανση θα κινού¬ 
νται βορειοανατολικά όπου και θα εισέρχονται και πάλι 
στην επαρχιακή οδό Καμαριώτισσας - Λακκώματος. Την 
αντίστροφη πορεία θα ακολουθούν τα οχήματα που κι¬ 
νούνται στο αντίθετο ρεύμα κυκλοφορίας. Με μέριμνα 
των τοπικών αρχών θα ελέγχεται η στάθμη των υδάτων 
στο τεχνικό που βρίσκεται στην παράκαμψη και θα 
απαγορεύεται η κυκλοφορία σε περίπτωση που αυτή 
υπερβαίνει τα 10 εκατοστά. 

Οι πινακίδες που θα τοποθετηθούν θα είναι κατά πε¬ 
ρίπτωση αυτές που αναφέρονται στη μελέτη. 

Η παρούσα απόφαση αυτή χορηγείται με τις εξής 
προϋποθέσεις: 

1) Επισημαίνεται ότι η προσωρινή σήμανση θα γίνε¬ 
ται σύμφωνα με την κείμενη νομοθεσία περί δημοσίων 
έργων και θα υλοποιηθεί σύμφωνα με τις διατάξεις του 
Κ.Ο.Κ.,την αρίθμ. ΒΜ5/30058/83 (Φ.Ε.Κ. 121 Β723.3.1983) 
απόφαση Υπουργού Δημοσίων Έργων και την αρίθμ. 
ΔΙΠΑΔ/οικ/502/1-7-03 (Φ.Ε.Κ. 946Β79-7-2003) έγκριση 
Τεχνικής Προδιαγραφής Σήμανσης Εκτελούμενων Οδι¬ 
κών Έργων εντός και εκτός κατοικημένων περιοχών ως 
ελάχιστα όρια. 

2) Μετά το πέρας των εργασιών, θα απομακρυνθεί η 
εργοταξιακη σήμανση και τα αντίστοιχα τμήματα των 
οδών θα αποδοθούν πλήρως στην κυκλοφορία, απόλυτα 
καθαρά από φερτές και ξένες ύλες και ασφαλή για την 
κυκλοφορία των οχημάτων. 

3) Οι πινακίδες σήμανσης επιβάλλεται να είναι ευδιά¬ 
κριτες, να προειδοποιούν και να καθοδηγούν ασφαλώς 
τους διερχόμενους οδηγούς και τους πεζούς και να το¬ 
ποθετηθούν έτσι ώστε να μην εμποδίζουν την οδική 
κυκλοφορία και να μην προκαλούν ατυχήματα. 

4) Για όλο το χρονικό διάστημα ισχύος των κυκλοφο- 
ριακών ρυθμίσεων, ο ανάδοχος του έργου οφείλει να 
μεριμνά για την ορθή θέση των πινακίδων σήμανσης που 
βρίσκονται στο χώρο των εργασιών, καθώς και στην ευ¬ 
ρύτερη περιοχή του έργου και για την ασφαλή διέλευση 
πεζών από την περιοχή του έργου. 

5) Να ενημερωθούν έγκαιρα οι εμπλεκόμενες υπηρε¬ 
σίες αναφορικά με την έναρξη και την εφαρμογή των 
κυκλοφοριακών ρυθμίσεων και συγκεκριμένα την Αστυ¬ 
νομική Δ/νση,το ΕΚΑΒ,την Π.Υ.,την Υπηρεσία Καθαριό¬ 
τητας του Δήμου, το Αστικό και Υπεραστικό ΚΤΕΛ καθώς 
και το σωματείο ΤΑΞΙ. 

6) Οι κυκλοφοριακές ρυθμίσεις σήμανσης εκτέλεσης 
έργων, οι πινακίδες, (οι θέσεις τους και τα τεχνικά χαρα¬ 
κτηριστικά τους), οι κώνοι, η απόσταση μεταξύ τους, 
ο φωτισμός, η διαμόρφωση των λωρίδων κλπ θα πραγ¬ 
ματοποιούνται σύμφωνα με τα αναφερόμενα στις Οδη¬ 
γίες Μελετών Οδικών Έργων (11 ο σχετικό). 

7) Οι εργαζόμενοι στη ζώνη έργων θα πρέπει να είναι 
εύκολα ορατοί τόσο από τους οδηγούς των διερχόμενων 
οχημάτων όσο και από τους χειριστές των μηχανημάτων 
του εργοταξίου και συνεπώς θα πρέπει ο ρουχισμός ερ¬ 
γασίας να είναι υψηλής ορατότητας. 

8) Για όλο το χρονικό διάστημα ισχύος των κυκλοφορια- 
κών ρυθμίσεων οι πινακίδες σήμανσης επιβάλλεται να 
είναι ευδιάκριτες, να προειδοποιούν και να καθοδηγούν 
ασφαλώς τους διερχόμενους οδηγούς και πεζούς και να 
τοποθετούνται έτσι ώστε να μην εμποδίζουν την οδική 
κυκλοφορία και να μην προκαλούν ατυχήματα. Επιση- 
μαίνεται ότι απαιτείται συχνός έλεγχος των πινακίδων. 

9) Κατά τη διάρκεια έναρξης της κάθε διακοπής κυκλο¬ 
φορίας, να υπάρχουν σημαιοφόροι στις κατάλληλες θέ¬ 
σεις, για την έγκαιρη προειδοποίηση και πλη ροφόρηση 
μείωσης της ταχύτητας των οχημάτων που κυκλοφορούν 
στο εν λόγω Επαρχιακό οδικό δίκτυο και πλησιάζουν 
στην θέση διακοπής της κυκλοφορίας. 

10) Για τη λήψη μέτρων ασφαλείας κατά την εκτέλεση 
του έργου του θέματος προς αποφυγή τυχόν ατυχημά¬ 
των, αστικά και ποινικά υπεύθυνος είναι ο ανάδοχος, 
σύμφωνα με τις κείμενες διατάξεις εκτελέσεως των Δη¬ 
μοσίων έργων, καθώς και για την τήρηση των κείμενων 
διατάξεων περί ασφαλείας των εργαζομένων στα έργα 
όπως αυτά αναφέρονται στα εξής: στο άρθρο 37 παρ.7 
του ν. 3669/2008 Κ.Δ.Ε., στα π.δ. 395 και 396/1994 (ΦΕΚ 
220Α719-12-1994) «Ελάχιστες προδιαγραφές ασφαλεί¬ 
ας και υγείας εργαζομένων ...» σε συμμόρφωση με τις 
οδηγίες 89/655 και 89/656 ΕΟΚ, καθώς και των τροπο- 
ποιήσεών τους. 


11) Οι πινακίδες θα τοποθετούνται σε επαρκές ύψος 
ώστε να γίνονται εγκαίρως αντιληπτές από τους οδηγούς 
και η στήριξη τους θα είναι τέτοια ώστε να επαρκεί έναντι 
της ανεμοπίεσης. 

12) Μετά το πέρας των εργασιών, θα απομακρυνθεί η 
σήμανση και τα αντίστοιχα τμήματα των οδών θα απο¬ 
δοθούν πλήρως στην κυκλοφορία, απόλυτα καθαρά από 
φερτές και ξένες ύλες και ασφαλή για την κυκλοφορία 
των οχημάτων και πεζών. Επίσης ο ανάδοχος σε συνερ¬ 
γασία με την επιβλέπουσα υπηρεσία οφείλει να προβαί¬ 
νει σε έλεγχο για να διαπιστωθεί αν όλα τα στοιχεία της 
εργοταξιακής σήμανσης/ασφάλισης έχουν αποξηλωθεί, 
ώστε να μη δημιουργείται σύγχυση στους κινούμενους, 
στο οδικό τμήμα, οδηγούς και εάν έχει αποκατασταθεί 
η κανονική κατακόρυφη και οριζόντια σήμανση καθώς 
και η ασφάλιση. Τέλος τυχόν σήμανση ή/και εμπόδια τα 
οποία θα απομακρυνθούν ή/και θα τοποθετηθούν αλλού 
κατά την εγκατάσταση οδικού σημείου διέλευσης θα 
επανατοποθετηθούν στην αρχική τους θέση, στο ίδιο 
επίπεδο όπως πριν, ενώ τυχόν κατεστραμμένες πινακίδες 
σήμανσης θα αντί κατασταθούν. 

13) Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης. 

14) Η απόφαση αυτή δεν υποκαθιστά απαιτούμενες 
άδειες και εγκρίσεις. Η χρονική διάρκεια εκτέλεσης των 
ανωτέρω εργασιών θα αρχίζει από την ημερομηνία έκδο¬ 
σης της σχετικής απόφασης της αρμόδιας αστυνομικής 
διεύθυνσης (ΑΣΤΥΝΟΜΙΚΗ ΔΙΕΥΘΥΝΣΗ ΑΛΕΞΑΝΔΡΟΥ¬ 
ΠΟΛΗΣ, ΤΜΗΜΑ ΤΡΟΧΑΙΑΣ ΑΛΕΞΑΝΔΡΟΥΠΟΛΗΣ) και 
για όλη την διάρκεια υλοποίησης του έργου, συμπερι¬ 
λαμβανομένων και των ενδεχόμενων παρατάσεων που 
θα εγκριθούν από την υπηρεσία. 

15) Ο ανάδοχος, επειδή θα υλοποιεί το έργο σταδια¬ 
κά, θα φροντίσει για την έγκαιρη ενημέρωση της Δ.Τ.Ε. 
Π.Ε. ΕΒΡΟΥ, του Δήμου Σαμοθράκης και της τροχαίας, με 
σχετική αλληλογραφία για κάθε έναρξη ή ολοκλήρωση 
των εργασιών σε κάθε σημείο από το παραπάνω τμήμα 
της συγκοινωνιακής μελέτης. 

16) Η υλοποίηση των θέσεων παρέμβασης που θα γίνει 
η προσωρινή διακοπή της κυκλοφορίας, θα καθορίζεται 
κάθε φορά σε συνεννόηση με την Δ.Τ.Ε. Π.Ε. ΕΒΡΟΥ. 

17) Κατά τη διάρκεια έναρξης της κάθε διακοπής κυ¬ 
κλοφορίας, να υπάρχουν σημαιοφόροι στις κατάλληλες 
θέσεις, για την έγκαιρη προειδοποίηση και πληροφόρη¬ 
ση μείωσης της ταχύτητας των οχημάτων που κυκλοφο¬ 
ρούν στο εν λόγω Δημοτικό οδικό δίκτυο και πλησιάζουν 
στην θέση διακοπής της κυκλοφορίας. 

18) Η επιλογή των λεπτομερειών των προσωρινών 
διακοπών κυκλοφορίας θα ισχύουν όπως καταγράφο¬ 
νται στην τεχνική έκθεση και το σχέδιο με απόσπασμα 
από το 9009 ΙΘ θβγϊΓι του τοποθέτησης των πινακίδων 
κυκλοφοριακής σήμανσης στο εν λόγω Δημοτικό οδικό 
δίκτυο (Θερμών - Φονιά) για την προσωρινή διακοπή 
κυκλοφορίας του έργου του θέματος που υπεβλήθησαν 
και ακολούθως υπογράφηκαν, θεωρήθηκαν και εγκρίθη- 
καν από την υπηρεσία με τις σχετικές προαναφερόμενες 
επισημάνσεις μας. 

19) Απαιτείται ο έλεγχος για την παρακολούθηση και 
την τοποθέτηση των πινακίδων, τόσο από την ανάδοχο 
εταιρεία και την επιβλέπουσα αρχή του έργου, όσο και 
από την Αστυνομική αρχή. 

20) Για την λήψη μέτρων ασφαλείας κατά την εκτέλεση 
του έργου του θέματος προς αποφυγή τυχόν ατυχημά¬ 
των, αστικά και ποινικά υπεύθυνος είναι ο Ανάδοχος, 
σύμφωνα με τις κείμενες διατάξεις περί εκτελέσεως των 
Δημοσίων Έργων καθώς και για την τήρηση των κείμε¬ 
νων διατάξεων περί ασφαλείας των εργαζομένων στα 
έργα όπως αυτά αναφέρονται στα εξής: Στην Ε.Σ.Υ. του 
έργου, στο άρθρο 72, παράγραφος 1 βτου ν. 4412/2016, 
οι προδιαγραφές και οδηγίες σήμανσης εκτελούμενων 
έργων σε οδούς (τεύχος 7 ΟΜΟΕ-ΣΕΕΟ) της Γ.Γ. Δημοσί¬ 
ων Έργων του Υπουργείου, Υποδομών, Μεταφορών και 
Δικτύων (Έκδοση 2010), οι προδιαγραφές της Γ.Γ. Δη¬ 
μοσίων Έργων του Υ.ΠΕ.ΧΩ.Δ.Ε., για την εργοταξιακή 
σήμανση εκτελούμενων έργων εντός και εκτός κατοι- 
κημένων περιοχών (ΔΙΠΑΔ οικ 502 906 Α 9-7-2003), η 
οδηγία 92/57/ΕΟΚ του συμβουλίου της 24ης Ιουνίου 
1992 σχετικά με τις ελάχιστες προδιαγραφές ασφάλειας 
και υγείας που πρέπει να εφαρμόζονται στα προσωρινά 
ή κινητά εργοτάξια (όγδοη ειδική οδηγία κατά την έννοια 


του άρθρου 16 παράγραφος 1 της οδηγίας 89/391 /ΕΟΚ), 
στα π.δ. 395 και 396/1994 (Φ.Ε.Κ. 220 Α719-12-1994) 
«Ελάχιστες προδιαγραφές ασφάλειας και υγείας εργα¬ 
ζομένων .» σε συμμόρφωση με τις οδηγίες 89/655 

και 89/656 ΕΟΚ, καθώς και των τροποποιήσεών τους. 

Το πρωτότυπο σχέδιο και η Τεχνική Περιγραφή που 
αφορούν τις άνω κυκλοφοριακές ρυθμίσεις, διατηρού¬ 
νται στο Αρχείο της Αποκεντρωμένης Διοίκησης Μα- 
κεδονίας-Θράκης (ΔΙ.ΠΕ.ΧΩ.Σ.) και στο αρχείο της ΔΤΕ 
ΠΕ Έβρου. 

Η παρούσα απόφαση ισχύει από την ημέρα δημοσί¬ 
ευσής της στην Εφημερίδα της Κυβερνήσεως και εφαρ¬ 
μόζεται με την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων 
στο οδόστρωμα. Η απόφαση αυτή θα αναρτηθεί στο 
διαδίκτυο σύμφωνα με τις διατάξεις του ν. 3861/2010 
(ΦΕΚ112Α713-7-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 8 Φεβρουάριου 2019 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

